CELEX: 62015CA0337
Language: mt
Date: 2017-04-04 00:00:00
Title: Kawża C-337/15 P: Sentenza tal-Qorti tal-Ġustizzja (Awla Manja) tal-4 ta’ April 2017 – L-Ombudsman Ewropew vs Claire Staelen (Appell — Responsabbiltà mhux kuntrattwali tal-Unjoni Ewropea — Trattament mill-Ombudsman Ewropew ta’ lment dwar il-ġestjoni ta’ lista ta’ kandidati xierqa li tirriżulta minn kompetizzjoni ġenerali — Ksur tal-obbligu ta’ diliġenza — Kunċett ta’ “ksur suffiċjentement serju” ta’ regola tad-dritt tal-Unjoni — Dannu morali — Telf ta’ fiduċja fl-uffiċċju tal-Ombudsman Ewropew)

29.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 168/8
            
         Sentenza tal-Qorti tal-Ġustizzja (Awla Manja) tal-4 ta’ April 2017 – L-Ombudsman Ewropew vs Claire Staelen
   (Kawża C-337/15 P) (1)
   
   ((Appell - Responsabbiltà mhux kuntrattwali tal-Unjoni Ewropea - Trattament mill-Ombudsman Ewropew ta’ lment dwar il-ġestjoni ta’ lista ta’ kandidati xierqa li tirriżulta minn kompetizzjoni ġenerali - Ksur tal-obbligu ta’ diliġenza - Kunċett ta’ “ksur suffiċjentement serju” ta’ regola tad-dritt tal-Unjoni - Dannu morali - Telf ta’ fiduċja fl-uffiċċju tal-Ombudsman Ewropew))
   (2017/C 168/08)
   Lingwa tal-proċedura: il-Franċiż
   
      Partijiet
   
   
      Appellanti: L-Ombudsman Ewropew (rappreżentant: inizjalment G. Grill, sussegwentement L. Papadias, P. Dyrberg, aġenti)
   
      Parti oħra fil-proċedura: Claire Staelen (rappreżentant: V. Olona, avukat)
   
      Dispożittiv
   
   
               1)
            
            
               It-talba mressqa minn Claire Staelen fir-risposta tagħha sabiex l-Ombudsman Ewropew jiġi kkundannat iħallasha kumpens ta’ EUR 50 000 hija inammissibbli.
            
         
               2)
            
            
               Il-punti 1, 3 u 4 tad-dispożittiv tas-sentenza tal-Qorti Ġenerali tal-Unjoni Ewropea tad-29 ta’ April 2015, Staelen vs L-Ombudsman (T-217/11, EU:T:2015:238), huma annullati.
            
         
               3)
            
            
               L-Ombudsman Ewropew huwa kkundannat iħallas kumpens ta’ EUR 7 000 lil Claire Staelen.
            
         
               4)
            
            
               Claire Staelen hija kkundannata tbati l-ispejjeż tagħha stess u dawk tal-Ombudsman Ewropew relatati mal-appell inċidentali, miċħud bid-digriet tad-29 ta’ Ġunju 2016, L-Ombudsman vs Staelen (C-337/15 P, mhux ippubblikat, EU:C:2016:670).
            
         
               5)
            
            
               L-Ombudsman Ewropew huwa kkundannat ibati l-ispejjeż tiegħu stess, kif ukoll dawk ta’ Claire Staelen, relatati kemm mal-proċedura tal-ewwel istanza kif ukoll mal-appell prinċipali.
            
         
      (1)  ĠU C 294, 7.9.2015.